Segítségnyújtás a vörös iszap károsultjainak
Felhívás

Ajkai origamisok, Kiss István vezetésével azzal a kéréssel fordulnak mindenkihez, hogy csatlakozzanak  kezdeményezésükhöz.

Ajka város különböző üzleteiben vásárolható meg az a több, mint 200 darab, főleg karácsonyi dekorációként használható díszgömb (kusudama), melyet azzal a céllal hajtogattak, hogy a bevétellel a vörös iszap károsultjait segítsék. A vevőre bízzák, hogy a minimum összeg felett mennyit kíván adni.
A kezdeményezést felkarolta az AJKA TV is és rövidesen fotókkal színesített hirdetés jelenik meg a boltok címeivel.

Kérnek mindenkit, hogy hajtogasson olyan modelleket, melyet saját lakóhelyén olyan embereknek ad, akiknek felhívja a figyelmét, hogy az ellenértéket a bajbajutottak megsegítésére utalják át. 
A vörös iszap által okozott katasztrófa károsultjainak megsegítésére adományokat
Devecser Város Önkormányzata
11748090-15427085-10070004
számú számlájára lehet befizetni.

A Magyar Origami Kör  szakmai segítséget nyújt a díszgömbök elkészítéséhez, honlapján,  levelezőlistáján és magazinjain keresztül is hirdeti, terjeszti a kezdeményezést és beszámol a fejleményekről. 
Információ:

Kiss István fouborka@citromail.hu
Magyar Origami Kör info@ori-gami.hu
